КОМИ РЕСПУБЛИКАЛÖН ОЛАНПАС

**«Коми Республикаса торъя государственнöй чинын уджалысь йöзлы государственнöй гарантияяс йылысь» Коми Республикаса Оланпаслöн 7 статьяö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья**. Пыртны «Коми Республикаса торъя государственнöй чинын уджалысь йöзлы государственнöй гарантияяс йылысь» Коми Республикаса Оланпаслöн 7 статьяö (Коми Республикаса государственнöй власьт органъяслöн индöд-тшöктöмъяс, 2006, 11 №, 4601 ст.; 2007, 1 №, 4658 ст.; 2008, 5 №, 205 ст.; 211 ст.; 9 №, 412 ст.; 11 №, 599 ст.; 2009, 7 №, 83 ст.; 11 №, 173 ст.; 17 №, 284 ст.; 21 №, 366 ст.; 2010, 5 №, 62 ст.) татшöм вежсьöм:

17 юкöн гижны тадзи:

«17. Уна вося уджысь пенсия ыджда да вердысьöс воштöм дырйи удж пенсия дорö быд тöлысся содтöд сьöм дорö, мый артыштöма тайö статьяöн, Ылi Войвыв да сыкöд öткодялöм районъясын олысь гражданалы содтöны лöсялана районнöй коэффициент вылö индöм районъясын (местаясын) индöм гражданалöн олан став кадколаст вылö:

1) Коми Республика мутасын Ылi Войвыв да сыкöд öткодялöм районъясын олысь гражданалы – Коми Республикаса республиканскöй бюджетысь сьöмöн могмöдана организацияясын уджалысьяслöн удждон дорö урчитöм районнöй коэффициентъяс мында;

2) Коми Республика сайын Ылi Войвыв да сыкöд öткодялöм районъясын олысь гражданалы – федеральнöй законодательство серти удждон дорö содтöм районнöй коэффициентъяс мында.

Кор граждана мунöны Ылi Войвыв да сыкöд öткодялöм районъясысь выль пыр оланiнö, сэки уна вося уджысь пенсия да вердысьöс воштöм дырйи удж пенсия дорö быд тöлысся содтöд сьöм сетсьö районнöй коэффицент артышттöг.».

**2 статья.** Тайö Оланпасыс вынсялö сiйöс официальнöя йöзöдöмсянь дас лун кольöм бöрын.

Коми Республикаса Юралысьлы вайöдны ассьыс нормативнöй правовöй актъяссö тайö Оланпас серти.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

76-РЗ №

Вуджöдiс Кузнецова Н.А., 1 662 пас